Mike White

Michael Christopher White (sündinud 28. juunil 1970) on Ameerika Ühendriikide filmitegija ja näitleja. Ta on HBO satiirilise komöödiasarja "Valge Lootos" idee autor, stsenarist ja režissöör. Selle sarja eest on ta võitnud kolm Primetime Emmy auhinda.

White on võitnud filmi "Chuck & Buck", milles ta näitles ja oli stsenarist, eest Independent Spirit John Cassavetes auhinna. Ta on kirjutanud stsenaariume filmidele nagu "School of Rock" (2003) ning lisaks on ta olnud ka mitme filmi režissöör, mille ta on kirjutanud nagu "Brad's Status" (2017). White oli HBO sarja "Enlightened" üks idee autoritest, tegevprodutsent, stsenarist, režissöör ja näitleja. Ta on kaasa teinud ka mitmes tõsielusaates nagu "The Amazing Race", kus ta võistles kahel hooajal, ja "Survivor: David vs. Goliath".

 Lapsepõlv 
White sündis Californias Pasadenas. Tema ema on Lyla Lee, kes on Pasadena Playhouse'i endine tegevdirektor, ning ta isa on James Melville "Mel" White. 1994. aastal tuli ta kapist välja biseksuaalina. Oma isa usulise tausta tõttu kasvas White üles konservatiivses ja kristlikus perekonnas. Ta õppis California polütehnilises koolis, mis oli tema arvates liiga konservatiivne. Hiljem õppis ta Wesleyani ülikoolis, kus ta kohtus oma stsenaristist sõbra Zak Penniga. Penn veenis teda Los Angelesse tagasi kolima ja aitas tal pärast kooli lõpetamist seal tööd leida.

 Viited 

Kategooria:Ameerika Ühendriikide näitlejad
Kategooria:Ameerika Ühendriikide stsenaristid
Kategooria:Ameerika Ühendriikide filmiprodutsendid
Kategooria:Ameerika Ühendriikide filmilavastajad
Kategooria:Sündinud 1970